**POZIV ZA MEDIJE**

 Poštovane, poštovani,

HRVATSKA AKADEMIJA ZNANOSTI I UMJETNOSTI

Razred za medicinske znanosti

Odbor za animalnu i komparativnu patologiju

organiziraju

**2. međunarodni veterinarski specijalistički simpozij**

***Hitni postupci u liječenju malih životinja***

**u utorak 27. lipnja 2017. od 10.00 do 14.00 sati**

u velikoj dvorani palače HAZU, Trg N.Š. Zrinskog 11

Ovogodišnji 2. međunarodni veterinarski specijalistički simpozij ima radni naslov "Hitna stanja u liječenju malih životinja" ("Emergency Treatments in Small Animals). Veterinarski specijalisti iz različitih područja veterinarskih specijalizacija upoznat će sudionike skupa sa neophodnim i nužno pravodobnim postupcima u liječenju hitnih stanja čija je pojavnost češća, a može životno ugroziti pacijenta ili uzrokovati trajne štetne posljedice koje smanjuju kvalitetu života. Iako je skup prvenstveno namijenjen problemima kućnih ljubimaca, osim specijalista veterinarske dermatologije, stomatologije, kardiologije i kirurgije, na ovogodišnjem skupu će izdvojeno predavanje biti posvećeno hitnim stanjima u divljih životinja.

Veterinarska medicina prati dosege moderne medicine u liječenju ljudi te znanstvena dostignuća i nove stručne vještine implementira u liječenje životinja.

Međunarodni veterinarski specijalistički simpozij u organizaciji Hrvatske akademije znanosti i umjetnosti, Razreda za medicinske znanosti, Odbora za animalnu i komparativnu patologiju, okuplja pozvane predavače koji su svoje specijalizacije stekli u okviru europskog ili američkog programa specijalizacija veterinarske medicine. Specijalizacija se stječe nakon minimalno trogodišnjeg programa specijalizacije (Residency program) u akreditiranim veterinarskim bolnicama odnosno sveučilištima te završnog ispita koji je vrlo rigorozan i temeljit kako bi se ostvario cilj i misija.

U prilogu Vam dostavljamo **Program simpozija**.

Za **više informacija**: prof. dr. sc. **Dražen Matičić**, redovni profesor na Klinici za kirurgiju, ortopediju i oftalmologiju,  Veterinarskog fakulteta Sveučilišta u Zagrebu, predsjednik Organizacijskog odbora.

Srdačno Vas pozdravljamo, zahvaljujemo na suradnji i očekujemo Vaš dolazak.

Ured za odnose s javnošću HAZU

Gordana Poletto Ružić